《和巨济韵》
宋代·薛绍彭

通泉字法出官奴，日日临池恨不如。
双鲤可无轻素练，数行惟作硬黄书。
乡关何处三秦路，马足经年万里余。
多谢玉华宫畔客，新诗未觉故人疏。

作者简介：河中万泉人，字道祖，号翠微居士。薛向子。哲宗元祐元年官承事郎、监上清太平宫。历少府监丞，累官秘阁修撰、知梓潼路漕。工书，擅行、正、草诸体，取法晋唐，格度严谨，自成一家。与米芾为书画友，书法并称“米薛”。